เรื่องร้องเรียน (ถนน) วันที่ 2022-07-18 09:31:14 — แขวงจตุจักร เขตจตุจักร กรุงเทพมหานคร
ตลาดนัดจตุจักร  เรียนผู้ว่ากทม. ขอให้ตรวจสอบกรณีวันที่16ก.ค2565 ณ.ห้องประชุมตลาดนัดจตุจักร มีชมรมผู้ค้ากลุ่มนึงเข้ามาส่งจดหมายติดตาม คำสั่งจากปลัดกรุงเทพมหานคร ที่สั่งให้มีการทดลองจอดรถในตลาดนัดจตุจักรทั้งวันเป็นเวลา3เดือน(ก.ค ถึง ก.ย) ว่าเป็นคำสั่งที่ชอบธรรมหรือไม่ และเอากฎระเบียบข้อไหนมารองรับ โดยผู้ค้ากลุ่มนี้อ้างว่าถ้าให้รถจอดริมถนนรอบตลาดนัดแล้วจะทำให้ลูกค้าเดินเข้าไปด้านในทำให้ด้านในขายดีขึ้น เป็นการพิจารณาที่รับฟังความข้างเดียว เป็นการแก้ปัญหาที่ไม่ตรงจุด ปัจจุบันการค้าขายรอบๆถนนในตลาดนัดจตุจักรกำลังเริ่มคึกคักหลังจากรัฐบาลมีมาตรการผ่อนปรนโรคโควิด นักท่องเที่ยวกำลังกลับมาจับจ่ายใช้สอย แต่คำสั่งดังกล่าวจะเป็นการทำลายวิถีอัตลักษณ์การเป็นตลาดนัดจตุจักรในสายตานักท่องเที่ยวหลักชาวต่างชาติ ขออย่าแก้ปัญหาที่ลูกค้าไม่เดินเข้าด้านในโดยการสร้างปัญหาให้ส่วนที่ดีอยู่แล้วให้เกิดผลเสียเพิ่มขึ้น การแก้ปัญหาที่ส่วนไหนลูกค้าไม่เดินเข้าไปต้องเพิ่มสิ่งดึงดูดที่น่าสนใจ ชักจูงจิตใจให้อยากที่จะเข้าไปด้านใน ไม่ใช่สร้างอุปสรรคขัดขวางเพื่อให้ต้องหลบไปอีกที่   ด้านในตลาดนัดจตุจักรมีหอนาฬิกาเป็นแลนด์มาร์ค มีพื้นที่ว่างลานเล่รอบหอนาฬิกา แต่การบริหารไม่สามารถใช้ศักยภาพจากจุดนี้ดึงลูกค้าเข้าด้านในได้ ถ้าสามารถใช้ประโยชน์จากส่วนนี้อย่างเต็มที่ จะเป็นการแก้ปัญหาภายในตลาดนัดจตุจักรที่ไม่กระทบกับส่วนรวมอื่นๆเลย